open-index/open-wikipedia-markdown huggingface dataset:
Prakambrium

**Prakambrium** adalah ngaran inpurmal gasan eon-eon di skala waktu giulugi nang tajadi sabalum eon Fanerozoikum wayah naya. Pariudanya dimulai matan pambantukan Bumi kira-kira 4.500 juta tahun nang bahari sampai ipulusi binatang makruskupik barurumahan karas, nang manandai dimulainya Kambrium, pariuda panambayan matan era panambayan (Paleozoikum) eon Fanerozoikum, kira-kira 542 juta tahun nang bahari. Umumnya Prakambrium dianggap tadiri matan eon Hadean, Arkean, wan Proterozoikum.

## Pranala luar
* UCMP Berkley 

## Rujukan
* Bleeker, W. [2004]. "Toward a "natural" Precambrian time scale", in Felix M. Gradstein, James G. Ogg, and Alan G. Smith: A Geologic Time Scale 2004. Cambridge University Press. ISBN 0-521-78673-8.
* James Monroe and Reed Wicander, The Changing Earth, 2nd ed, (Belmont: Wadsworth Publishing Company, 1997)
* Valley, John W., William H. Peck, Elizabeth M. King (1999) *Zircons Are Forever*, The Outcrop for 1999, University of Wisconsin-Madison Wgeology.wisc.edu  – *Evidence from detrital zircons for the existence of continental crust and oceans on the Earth 4.4 Gyr ago* Accessed Jan. 10, 2006
* Wilde S.A., Valley J.W., Peck W.H. and Graham C.M. (2001) *Evidence from detrital zircons for the existence of continental crust and oceans on the Earth 4.4 Gyr ago.* Nature, v. 409, pp. 175-178.
* Wyche, S., D. R. Nelson and A. Riganti (2004) *4350–3130 Ma detrital zircons in the Southern Cross Granite–Greenstone Terrane, Western Australia: implications for the early evolution of the Yilgarn Craton*, Australian Journal of Earth Sciences Volume 51 Zircon ages from W. Australia - Absract Accessed Jan. 10, 2006
Devonian

**Devon** adalah pariuda di skala waktu giulugi nang tamasuk di era *[[Paleozoikum]]* wan balangsung matan 416 ± 2,8 sampai 359,2 ± 2,5 juta tahun nang dahulu. Ngarannya baasal matan *[[Devon]]*, Bahasa Inggris, tampat panambayan batuan *[[Exmoor]]* nang baasal matan pariuda naya dipalajari.

Salawas pariuda *Devon*, iwak panambayan baipulusi wan baisi batis lawan mulai bajalan di tanah sabagai *[[tetrapoda]]* kira-kira 365 juta tahun nang dahulu. Tumbuhan babiji panambayan nang taganal di tanah karing wan maulah hutan nang luas. Di banyu, hiu primitip bakambang tabanyak dibandingakan lawan pariuda *[[Silur]]* wan *[[Ordovisium]]* akhir. Iwak basirip-cuping (*lobe-finned*, *[[Sarcopterygii]]*), iwak batulang (*bone fish*, *[[Osteichthyes]]*) lawan *[[moluska]]* *amonite]]* muncul pananambayannya.

## Pranala luar

* UC Berkeley site introduces the Devonian.
* Devonian reef system in northwest Australia.
* 
* Examples of Devonian Fossils
* The Devonian times
Sukhoi Superjet 100

**Sukhoi Superjet 100** (Bahasa Rusia: Сухой Суперджет 100) adalah sabuah pasawat nang diulah wan dikambangakan ulih Sukhoi. Pasawat naya adalah salah sauting pasawat paling hanyar di Rusia wan pasawat panumpang Rusia panambayan nang dikambangakan imbah runtuhnya *[[Uni Soviet]]*
Pasawat naya dipakai gasan manggantiakan Tupolev Tu-134 wan Yakovlev Yak-42 paninggalan Soviet nang sudah tuha wan rancak kacalakaan. Di pasaran, Superjet 100 basaing lawan *seri* pasawat rigiunal Bombardier CRJ wan Embraer E-Jets lawan Antonov An-148. Pruyik Superjet 100 didukung sapanuhnya ulih pamarintah Rusia wan disambat sabagai salah sauting matan pruyik nasiunal nang tapanting.. Sukhoi Superjet 100 panambayan banar tarabang di tahun 2011. Pamakai panambayannya adalah maskapai panarbangan nasiunal Armenia, Armavia, nang manukar 4 buting pasawat. Aeroflot, maskapai panarbangan nasiunal Rusia mamasan 50 buting pasawat nang 3 diantaranya sudah masuk dinas. Di Indunisia, pasawat naya sudah dipasan Kartika Airlins sabanyak 15 buting pasawat, wan Sky Aviation, jua mamasan sabanyak 15 buting pasawat.

Pasawat naya mulai dipruduksi di tahun 2007. Sampai naya jumlah pruduksinya adalah 6 buting. Paracangnya dimulai tahun 2000 ulih Sukhoi lawan dukungan parusahaan kadirgantaraan Barat kaya Boeing sabagai kunsultan pruyik, Alenia Aeronautica sabatai partner strategis. Snecma sabagai *risk-sharing* partner, wan babagai parusahaan lainnya kaya Thales sabagai panyadia pakit *avionik*. Pasawat naya sudah disartipikasi layak tarbang ulih Kumiti Panarbangan Antarnagara. di 3 Pibruari 2011 wan diharapakan sartipikasi Uni Irupa cagar badudi.

## Kacalakaan
Hari Rabu, 9 Mai 2012, sabuah pasawat Sukhoi Superjet 100]] nang numur panarbangannya RA36801, malakuakan panarbangan parcuntuhan atawa *joyflight* nang disalangaraakan ulih PT. Trimarga Rekatama. Pasawat naya tulah matan Bandar Udara Halim Perdanakusuma, Jakarta jam 14.12 WIB nang maangkut 45 urang. Dalapan urang di antaranya adalah patugas pasawat urang Rusia. Panumpang lainnya matan midia massa wan utusan parusahaan di bidang panarbangan di Indunisia.

Kada lawas imbah nintu, pasawat naya mahilang matan layar radar di katinggian 1.900 mitir (6.200 batis) di kuurdinat 06° 43' 08" Lintang Salatan wan 106° 43' 15" Bujur Timur. Kuurdinat naya diparkiraakan di parak Cidahu Gunung Salak, Jawa Barat.  Tanggal 10 Mai 2012, hihimpilannya talihat di bidingan tabing di Gunung Salak. Ditangguh pasawat naya maranjah tabing batu di Gunung Salak nang dikira-kira kada ada kurban nang salamat.

## Rujukan

## Pranala luar

* Sukhoi Superjet Official Website 
* Sukhoi Superjet 100 unveils Pininfarina interior
* Sukhoi Company 
* "The ceremony of unveiling the Sukhoi Superjet 100" video report from Russia Today 
* Superjet 100 at United Aircraft Corporation Website
* Superjet to be tested for strength&nbsp;– RIA Novosti
* [Russia's New Airliner Readies for Takeoff by Jason Bush, ''[Business Week]'', 26 September 2007]
* Photo of SSJ's first flight to civil airport 
* Photo
Tamiang Layang

**Tamiang Layang** adalah sabuting kalurahan di kacamatan Dusun Timur, Kabupatin Barito Timur, Kalimantan Tangah, Indunisia wan marupakan pusat pamarintahan Kabupatin Barito Timur. 

Ijaan Walanda hagan Tamiang Layang adalah *Tameang Laijang*.

## Gambar

Berkas:Gerbang Selamat Datang di kota Tamiang Layang.jpg|Garbang salamat datang di Tamiang Layang.
Berkas:Jalan protokol kota Tamiang Layang.jpg|Jalan Ahmad Yani, jalan utama di Tamiang Layang.
Berkas:Gedung Mantawara Tamiang Layang.jpg|Gadung Mantawara.


## Tautan luar
* Asal Mula Penyebutan Tamianglayang
Buntok

**Buntok** adalah sabuting kuta sakaligus indung banua Kabupatin Barito Salatan, paropinsi Kalimantan Tangah, Indunisia. Buntok gin jua marupakan kalurahan di kacamatan Dusun Salatan.
Jura (pariuda)

**Jura** adalah sabuah pariuda inti di jangka waktu giulugi nang balangsung antara 199,6 ± 0,6 sampai 145,4 ± 4 juta tahun nang dahulu, imbah pariuda Trias wan mandahului pariuda Kapur. Lapiran batuan nang manciriakan awal wan ayungannya pariuda naya taidintipikasi baik, tagal waktu pasnya kada kawa dipastiakan antara 5 sampai 10 juta tahun. Jura adalah pariuda partangahan era Mesozoikum, nang dipinandui jua lawan "Zaman Dinosaurus". Panambayannya pariuda naya ditandai lawan paristiwa kapunahan Trias-Jura.

Ngaran pariuda naya dibari ulih Alexandre Brogniart nang didasari pada banyaknya batu kapur laut nang ditamuakan di Pagunungan Jura, di dairah partamuan Jerman, Parancis, wan Swiss.
## Jujuhutan

* Behrensmeyer, Anna K., Damuth, J.D., DiMichele, W.A., Potts, R., Sues, H.D. & Wing, S.L. (eds.) (1992), *Terrestrial Ecosystems through Time: the Evolutionary Paleoecology of Terrestrial Plants and Animals*, University of Chicago Press, Chicago and London, ISBN 0-226-04154-9 (cloth), ISBN 0-226-04155-7 (paper) 
* Haines, Tim (2000) *Walking with Dinosaurs: A Natural History*, New York: Dorling Kindersley Publishing, Inc., p. 65. ISBN 0-563-38449-2
* Kazlev, M. Alan (2002) Paleos website Diakses 8 Jan 2006
* Mader, Sylvia (2004) Biology, eighth edition
* Monroe, James S., and Reed Wicander. (1997) *The Changing Earth: Exploring Geology and Evolution*, 2nd ed. Belmont: West Publishing Company, 1997. ISBN 0-314-09577-2
* Ogg, Jim; June, 2004, *Overview of Global Boundary Stratotype Sections and Points (GSSP's)* http://www.stratigraphy.org/gssp.htm Diakses 30 Apr 2006.
* Taylor, P.D. and Wilson, M.A., 2003. Palaeoecology and evolution of marine hard substrate communities. Earth-Science Reviews 62: 1-103. http://www.wooster.edu/geology/Taylor%26Wilson2003.pdf 

## Pranala luar

*  Cuntuh Pusil Dinosaurus
Karbon (pariuda)

**Karbon** adalah sabuah pariuda di jangka waktu giulugi nang balangsung mulai akhir pariuda Devon kira-kira 359,2 ± 2,5 juta sampai 299 ± 0,8 juta tahun nang bahari. Kaya pariuda giulugi nang tatuha lainnya, lapisan batuan nang manantuakan mula wan akhir pariuda naya taidintipikasi lawan baik, tagal tanggap pasnya kada baisi kapastian, kira-kira 5-10 juta taun. Ngaran "karbon" dibariakan marga ditamuakannya lapisan kandal kapur di pariuda naya nang ditamuakan di Irupa Barat. Dua partiga matan jaman naya nang disambat subpariuda Mississippian wan sisanya nang disambat subpariuda Pennsylvanian. Puhun-puhun konifer ada di pariuda nang panting naya.

## Pranala luar

* 
* Examples of Carboniferous Fossils
Neogen

**Neogen** adalah sabuah pariuda hagian matan era Kenozoikum di jangka waktu giulugi nang dimulai matan 23,03 ± 0,05 juta tahun nang dahulu, malanjutakan pariuda Palaeogen. Didasari pada prupusal taakhir matan *[[International Commission on Stratigraphy]]*, Neogen tadiri matan kala Miosen, Pliosen, Pleistosen, wan Holosen wan balangsung sampai wayah naya. *Sistim Neogen* (purmal) wan *Sistim Tersier* (nunpurmal) adalah istilah gasan batuan nang tabantuk di pariuda naya.

Neogen balangsung kuran labih salawas 23 juta tahun. Salawan pariuda naya, mamalia wan burung baipulusi capat; gnus *[[Homo (genus)|Homo]]* jua muncul di pariuda naya. Bantuk kehidupan lain rancal kada baubah. Tajadi babarapa garakan banua nang paristiwa nang tapantingnya adalah tahubung lawan Amirika Utara wan Salatan di akhir Pliosen. Iklim badingin salawas pariuda naya nang bahujung di *glasiasi kontinental* di sub-era Kuarter (atawa takana disambat jua pariuda di babarapa jangka waktu).

## Rujukan

* Lourens, L., Hilgen, F., Shackleton, N.J., Laskar, J., Wilson, D., (2004) “*The Neogene Period*”. Dalam: Gradstein, F., Ogg, J., Smith, A.G. (Eds.), *Geologic Time Scale*, Cambridge University Press, Cambridge.
* Clague, John et al. (2006) "*[http://www.inqua.tcd.ie/documents/QP%2016-1.pdf Open Letter by INQUA Executive Committee]*" Quaternary Perspective, the INQUA Newsletter International Union for Quaternary Research 16(1)

## Pranala luar

* GeoWhen: Neogene
Kambrium

**Kambrium** adalah pariuda di jangka waktu giulugi nang dimulai kira-kira 542 ± 1 juta tahun dahulu di pahabisan eon Proterozoikum wan baakhir kira-kira 488,3 ± 1,7 juta tahun dahulu nang ditandai lawan dimulainya pariuda Ordovisium. Pariuda naya adalah pariuda panambayan era Proterozoikum matan eon Fanerozoikum. Ngaran "Kambrium" baasal matan *Cambria*, ngaran klasik gasan Wales, dairah asal batuan matan pariuda naya panambayan dipalajari.

## Pranala luar

* Cuntuh pusil jaman Kambrium
* Website Dr. Sam Gon's trilobite 
* Proyek Paleomap
Kapur (pariuda)

**Pariuda Kapur** atawa **Cretaceous** adalah salah sabuting pariuda di jangka waktu giulugi nang bamula di akhir pariuda Jura wan balangsung sampai panambayan jaman Paleosen atawa kira-kira 145,5 ± 4 sampai 65,5 ± 0,3 juta tahun nang dahulu. Pariuda naya adalah pariuda giulugi nang paling lawas wan mancapai parak satangah matan era Mesozoikum. Akhir pariuda naya manandai batas matan Mesozoikum wan Kenozoikum.

Pariuda naya ditandai sabagai sabuah pariuda tapisah panambayannya ulih ahli giulugi Belgia, Jean d'Omalius d'Halloy, di tahun 1822 lawan mamakai stratum di Basin Paris wan mandapat ngarannya didasari pada banyaknya lapisan kapur (kalsium karbonat nang tabantuk ulij rurumahan invertebrata laut, tautama *coccolith*) nang ditamuakan di pariuda Kapur Akhir di Irupa daratan wan Kapulauan Britania.

## Rujukan

* Neal L Larson, Steven D Jorgensen, Robert A Farrar and Peter L Larson. *Ammonites and the other Cephalopods of the Pierre Seaway*. Geoscience Press, 1997.
* Ogg, Jim; June, 2004, *Overview of Global Boundary Stratotype Sections and Points (GSSP's)* http://www.stratigraphy.org/gssp.htm Accessed April 30, 2006.
* Ovechkina, M.N. and Alekseev, A.S. 2005. Quantitative changes of calcareous nannoflora in the Saratov region (Russian Platform) during the late Maastrichtian warming event. *Journal of Iberian Geology* **31** (1): 149-165. PDF
* 
* Skinner, Brian J., and Stephen C. Porter. *The Dynamic Earth: An Introduction to Physical Geology.* 3rd ed. New York: John Wiley & Sons, Inc., 1995. ISBN 0-471-60618-9}
* Stanley, Steven M. *Earth System History.* New York: W.H. Freeman and Company, 1999. ISBN 0-7167-2882-6
* Taylor, P.D. and Wilson, M.A., 2003. Palaeoecology and evolution of marine hard substrate communities. *Earth-Science Reviews* 62: 1-103.http://www.wooster.edu/geology/Taylor%26Wilson2003.pdf 

## Pranala luar

*  UCMP Berkeley Cretaceous page
*  Bioerosion website at The College of Wooster
Gunung Salak

**Gunung Salak** adalah sabuah gunung baapi nang ada di pulau Jawa, Indunisia. Gunung naya baisi babarapa puncak, di antaranya Puncak Salak I wan Salak II. Tampat *astronomis* puncak gunung naya adalah di 6°43' LS wan 106°44' BT. Tinggi puncak Salak I, 2.211 m wan Salak II, 2.180 m dpl. Ada sabuting puncak lagi bangaran Puncak Sumbul nang katinggiannya 1.926 m dpl haja.

Sacara administratip, Gunung Salak tamasuk di dairah Kabupatin Sukabumi wan Kabupatin Bogor, Jawa Barat. Pangalulaan kawasan hutannya samula baada di bawah *[[Perum Perhutani]]* KPH Bogor, tagal mulai tahun 2003 jadi dairah parluasan Taman Nasiunal Gunung Halimun, wahini bangaran Taman Nasiunal Gunung Halimun-Salak.

Banyak nang mangira ngaran Gunung Salak baasal matan ngaran buah Salak, tagal sabujurnya ngaran gunung naya baasal matan bahasa *[[sansekserta]]* *"Salaka"* nang baarti pirak. Makanya Gunung Salak baarti jua "Gunung Pirak".

## Itihi Jua
* Daptar gunung di Indunisia
* Kacalakaan Sukhoi Superjet 100 di Gunung Salak
* Taman Nasiunal Gunung Halimun-Salak
* Gunung Salak, Selemadeg Timur, Tabanan

## Pranala luar
*  Direktorat Vulkanologi Indunisia - Salak 
*  Global Volcanism Program - Salak
Amirika Utara

**Amirika Utara** adalah banua di balahan bumi utara. Di utara babatasan lawan Lautan Artik, di subalah timur lawan Samudra Atlantik Utara, di subalah selatan lawan Laut Karibia, wan di subalah barat lawan Samudra Pasipik Utara. Banua nginih maliputi wilayah saganal 24.500/.000 km² atawa sakitar 4,8% dari parmukaan bumi.

Mulai Juli 2002, panduduknya diparkiraakan labih dari 514.600.000. Banua nginih adalah banua katiga nang paling ganal manurut luas, imbah Asia wan Aprika, wan ka-ampat paling ganal manurut panduduknya imbah Asia, Aprika, wan Irupa. Baik Amirika Utara wan Salatan dingarani ulih Amerigo Vespucci, nang adalah urang Irupa pamulaan nang maluntarakan gagasan bahwa Amirika balain lawan Hindia Timur. Inya adalah urang Irupa pamulaan nang manamuakan 'Dunia Hanyar'.

Hubungan tanah sa-u'utingannya dari Amirika Utara ka Amirika Salatan ialah tanah ganting Panama. (gasan alasan giupulitik, saluruh Panama - tarmasuk timur bagian Tarusan Panama rancak dianggap sabagai sabagian Amirika Utara jua) manurut babarapa pakar, Amirika Utara mulai kada di tanah ganting Panama tapi di tanah ganting Tehuantepec, lawan dairah mahalangi dianggap Amirika Tangah wan basandar intang limpingan Carribbean.

Kabanyakan urang candrung maanggap Amirika Tangah sabagai dairah Amirika Utara karna marika bapandapat nanginih talalu halus gasan manjadi banua saurang. Greenland, walaupun marupakan bagian Amirika Utara sacara giugrapis wan di atas limpingan tiktunik sama (limpingan Amirika Utara), kada dianggap banua nginih sacara pulitis.
Banua

Banua adalah daratan nang luas bangat. Asalnya Bumi nitu marupakan sauting daratan nang luas bangat, balum tabagi ulih pargisiran karak bumi. Daratan ninih disambat Pangea, wayah masa mesozoic tarbagi atas dua bagian ganal yaitu gondwana di balahan Bumi selatan wan laurasia di balahan Bumi utara.

Wayahini bumi tarbagi atas babarapa banua :
* Aprika
* Amirika(Amirika Salatan, Amirika Utara)
* Antartika
* Asia
* Irupa
* Australia
Bumi

**Bumi** (simbol: ) adalah palanit ka-tiga dari dalapan palanit dalam Tata Surya. Diparkiraakan umur bumi mancapai 4,6 miliar tahun. Jarak Bumi lawan Matahari adalah 149.6 juta kilumitir atawa 1 AU (Inggris: Astronomical Unit). Bumi baisi lapisan udara(atmuspir) wan midan mahnit nang disambat (magnituspir) nang malindungi parmukaan Bumi dari angin surya, sinar ultrapiulit wan radiasi dari luar angkasa. Lapisan udara ninih manyalimputi Bumi inggat katinggian sakitar 700 kilumitir. Lapisan udara ninih dibagi manjadi Trupuspir, Stratuspir, Misuspir, Tirmuspir wan Iksuspir.

Lapisan ujun, satinggi 50 kilimitir, barada di lapisan stratuspir wan misuspir nang malindungi Bumi dari sinar ultraungu. Parbidaan suhu parmukaan Bumi adalah antara -70&nbsp;°C sampai 55&nbsp;°C targantung intang iklim satampat. Sahari dibagi jadi 24 jam wan satahun di Bumi sama lawan 365,2425 hari. Bumi baisi massa sabarat 59.760 miliar tun, lawan luas parmukaan 510 juta kilumitir parsagi. Barat janis Bumi (sakitar 5.500 kilugram par mitir kubik) digunaakan sabagai unit parbandingan barat janis palanit lain, lawan barat janis Bumi dipatuk sabagai 1.

Bumi baisi diamitir sapanjang 12.756 kilumitir. Gravitasi Bumi diukur sabagai 10 N kg-1 dijadiakan unit ukuran gravitasi palanit lain. Bumi baisi sabuting satelit alami nang dingarani Bulan. 70,8% parmukaan Bumi tadiri tadi banyu. Udara Bumi tadiri dari 78% nitrugin, 21% uksigin wan 1% uap banyu, karbundiuksida wan gas lain.

Bumi diparkiraakan tasusun atas inti dalam Bumi nang tardiri dari wasi nikel baku satabal 1.370 kilumitir lawan suhu 4.500&nbsp;°C, disalimputi pula ulih inti luar nang basipat cair satabal 2.100 kilumitir, imbahnya disalimputi pulang ulih mantil silika satabal 2.800 kilumitir mambantuk 83% isi Bumi wan ayungannya sakali disalimputi ulih karak bumi satabal kurang labih 85 kilumitir.

Karak telor tatipis di dasar laut yaitu sakitar 5 kilumitir. Karak bumi tarbagi manjadi babarapa bagian wan jua bagarak malalui pargarakan tiktunik limping (tiuri Continental Drift) nang mahasilakan gampa Bumi.

Titik tatinggi di parmukaan Bumi adalah gunung Everest satinggi 8.848 mitir wan titik tadalam adalah palung Mariana di Samudra Pasipik nang kadalamannya 10.924 mitir. Danau tadalam adalah danau Baikal nang bakadalaman 1.637 mitir, sadangkan danau paling ganal adalah Laut Kaspia nang luasnya saganal 394.299 km2.
Mai

**Mai** adalah bulan kalima dalam Almanak Gregorian. Ngarannya barasal matan bahasa Latin. Bulan ngini baisi 31 hari.
Asteruid

**Asteruid**, suah disambat sabagai Palanit minur atawa Planetoid, adalah banda nang barukuran tahalus daripada palanit, tapi taganal daripada Mitiurid, umumnya tardapat di bagian dalam Tata Surya (labih dalam dari Urbit palanit Niptunus). Asteruid balain lawan Kumit dari bantuknya. Kumit manampakakan kuma ("buntut") lamunnya asteruid kada.

## Asteruid dalam sistim Tata Surya

Asteruid pamulaan nang ditamuakan adalah 1 Ciris nang ditamuakan pas tahun 1801 ulih Giuseppe Piazzi. Pas nitu, asteruid disambat planetoid.

Sudah banyak ratusan ribu asteruid di dalam Tata Surya kita ditamuakan wan wayahini panamuan hanyar nitu rata-rata 5000 buting par bulannya. Pas tanggal 27 agustus 2006, dari tutal 339.376 palanit halus nang tardaptar, 136.563 diantaranya baisi urbit nang mayu dikanal, jadi kawa dibarii numur rasmi nang parmanin. Diantara palanit-palanit tarsabut, 13.350[1] baisi ngaran rasmi (Tripia: kikira 650 diantara ngaran ninih mamarluakan tanda panganal). Numur tauncit tapi barupa palanit halus kada bangaran yaitu (3360) 1981 VA; palanit halus nang dingarani lawan numur ta-atas (kacuali palanit Katai 136199, Iris, wan 13430 Plutu), yaitu Ipindis.

wahini diparkiraakan bahwa astaruid nang badiamitir labih dari 1 kilumitir dalam sistim Tata Surya bajumlah tutal antara 1,1 sampai 1,9 juta. Asteruid tarluas dalam sistim Tata Surya sabalah dalam, yaitu 1 [Ciris] lawan diamitir 900-1000 kilumitir. Dua asteruid panding sistim Tata Surya sabalah dalam, yaitu 2 Pallas wan 4 Pista; kaduanya baisi diamitir ~ 500 kilumitir. Pista marupaakan asteruid panding paling utama nang takana talihat ulih mata talanjang (pas babarapa kajadian nang mayu jarang, asteruid nang parak lawan Bumi kawa talihat kada babantuan tiknis)

Massa samuaan asteruid panding utama diparkiraakan sakitar 3.0-3.6×1021&nbsp;kg, atawa kurang labih 4% dari massa Bulan. Dari samuaan Massa samuaan ninih, 1 Ciris bamassa 0.95×1021&nbsp;kg, 32% dari tutalnya. Imbahnya asteruid nang paling padat, 4 Pista (9%), 2 Pallas (7%) wan 10 Higiya (3%), manjadiakan parkiraan ninih manjadi 51%; tiga imbahnya, 511 Dapida (1,2%), 704 Intaramnia (1.0%) wan 3 Junu (0,9%), manambah 3% dari massa tutalnya. Jumlah asteruid imbahnya batambah sacara ikspuninsial walaupun massa turun. Disambat bahwa asteruid Ida jua baisi sabuting satelit nang bangaran Dactyl.
Gampa bumi Sumatera 2012

**Gampa bumi Aceh 2012** adalah rintitan gampa bumi di lapas pantai barat Sumatara nang tajadi pas tanggal 11 April 2012 pukul 15:38 WIB dangan kakuatan 8,6 Mw. Gampa ngini tajadi pada kadalaman 22.9 km dangan pusat gempa barada 500 km dari kuta Banda Aceh, Aceh. Gampa bumi ini manyababakan 5 urang tewas yang disababakan *shock* wan sarangan jantung, samantara itu 1 urang dilaporakan kritis wan 6 urang lainnya mangalami luka-luka.

Gampa bumi ini tecatat sabagai gampa paling ganal nang diakibatakan ulih pargarakan sesar geser (*strike-slip fault*), mangalahakan gempa nang sarupa di San Francisco pas tahun 1906 (magnitudo 7,9) wan gampa bumi Wairarapa di Selandia Baru pas tahun 1855 (magnitudo 8,2)

## Lihat pula
* Daftar gempa bumi tahun 2012

## Referensi

## Pranala luar
* Lokasi dilihati malalui satelit, Wikimapia.org
Kalampaian

**Kalampaian** adalah sabuting puhun nang tumbuh di wilayah Asia. Puhun ngini tahaba di wilayah Asia Salatan sampai Papua Nugini. Di Indunisia, puhun ngini jua dipinandu'i sabagai *jabun*, *empayang*, atawa *worotua*.

## Dijuhut matan
Gunung is

**Gunung is** (Bahasa Inggris: *iceberg*) tu sabungkahan ganal is banyu mati nang hudah tapacah matan gletser atawa *ice shelf* wan maapung di laut nang bibas. Marga densitas is (920&nbsp;kg/m3) tarandah pada banyu laut (1025&nbsp;kg/m3), biasanya, kikira 90% matan vulum gunung is nang ada di bawah laut, wan rupa hagian ngitu ngalih dikikira amunnya didasari pada apa nang talihat di parmukaan. Ngini ni mamunculakan sabuting istilah yitu **pucuk gunung is** (*tip of the iceberg*) nang biasanya dipakai gasan pasal atawa kangalihan gasan manggambarakan amun pasal nang kalihatan tu adalah sapalih matan masalah nang ganalnya.
Titanic 3D

**Titanic 3D** adalah sabuting film tahun 2012. Film ngini adalah versi paulahan baasa matan film nang bajudul sama ulahan tahun 1997.

Alur kisah film ngini adalah parihal RMS Titanic nang tinggalam dalam palayaran nang panambayan di awal tahun 1912.

Panayangan panambayan 'Titanic' versi 3D sudah ditayangakan di Royal Albert Hall London, Inggris. Banyak artis nang datang, nang kaya Kate Winslet wan James Cameron. 
Di India film ini manayangakan versi hibak matan film nang sabalumnya (tahun 1997) nang disensor di babarapa bagian nang menampilakan adigan talanjang.
## Nang Main
### Tukuh Dustaan
* Leonardo DiCaprio jadi Jack Dawson
* Kate Winslet jadi Rose DeWitt Bukater
* Billy Zane jadi Caledon Nathan "Cal" Hockley

## Tatautan matan Luar
Vivanews
Lion Air

**Lion Air** adalah ngaran salah sabuting jasa panarabangan nang baharaga murah nang asalnya matan Indunisia. Maskapai ngini adalah maskapai panambaian di Asia nang manyadia'akan 2 kalas (bisnis wan ikunumi).

## Kode Data
* Kode IATA: **JT**
* Kode ICAO: **LNI**
* Callsign: **LION INTER**

## Armada
Lion Air pas April 2012 baisi armada yaitu: 

* 61 Boeing 737-900ER (tutal pamasanan 166 + 29 = 195)
* 2 Boeing 737-300 (Kaluar matan armada= 2013)
* 9 Boeing 737-400 (Kaluar matan armada= 2013)
* 2 Boeing 747-400 
* 4 McDonnell Douglas MD-90 (Kaluar matan armada= 2013)
Armada Lion Air nang masih dipasan yitu:
* 201 Boeing 737-900ER (Dalam Pamesanan)
* 12 Boeing 737-800 (Paalihan pasanan matan seri -900ER) 
* 140 Boeing 737-900ER (166 - 55 + 29 = 140)

## Dijuhut matan
Juni

**Juni** adalah bulan ka-anam tahun dalam Almanak Gregorius. Kata ngini dibibit matan Bahasa Walanda nang mambibit matan basa Latin dewi Juno, *sakti* atawa istri daripada dewa Jupiter. Bulan ngini baisi 30 hari.
Wawancara gawi

**Wawancara gawi** adalah sabuting cara di mana saurang karyawan nang poténsial dinilai ulih pambari gawian hagan pagawian nang prospéktif dalam parusahaan, urganisasi, atawa firma. Salawas tahapan ngini, pambari gawian baharap hagan manantuakan apakah palamar ngini rasuk hagan tugas nang akan dibariakan amun si palamar nintu ditarima bagawi.

## Tautan luar
* The Interview Process by the Connecticut Department of Labor
Megawati

**Megawati Soekarnoputri** atawa dikanal sabagai **Megawati** ja () adalah Parésidén Indunisia nang kalima nang manjabat tumatan 23 Juli 2001  20 Oktober 2004. Sidin tu parésidén bibinian Indunisia panambayan wan anak parésidén Indunisia panambayan nang ma-umpati abahnya manjadi parésidén. Pada 20 September 2004, sidin kalah ulih Susilo Bambang Yudhoyono dalam tahap kadua pamilu parésidén 2004. 

Sidin manjadi parésidén limbah MPR ma-adakan Sidang Istimiwa MPR pada tahun 2001. Sidang Istimiwa MPR diadakan dalam mananggapi langkah Parésidén Abdurrahman Wahid (Gus Dur) nang mambakuakan lambaga MPR/DPR wan Partai Golkar. Sidin dilantik pada 23 Juli 2001. Sabalumnya tumatan tahun 1999 - 2001, sidin manjabat Wakil Parésidén di bawah Gus Dur.

## Tautan luar
*  Wichelen, Sonja van (Universitas Amsterdam). "Contesting Megawati: The Mediation of Islam and Nation in Times of Political Transition." ( ) *Westminster Papers in Communication and Culture*. 2006 (Universitas Westminster, London), Vol. 3(2): 41-59. ISSN 1744-6708 (Print); 1744-6716 (Online). p. 41-59.
Riman

****Riman** atawa **Liman*' atawa hipersénsitivitas tipe I ialah kagagalan kakabalan [[awak]] urang jadi *hipersénsitif* bariaksi sacara *imunologi* kapada bahan-bahan nang umumnya *imunogénik (antigénik)* atawa diujarakan urang nang basangkutan basipat *atopik*. Lawan kata lain, awak manusia bariaksi balabihan kapada lingkungan atawa bahan-bahan nang ulih awak dianggap asing wan babahaya, padahal sabujurnya kada hagan urang-urang nang kada basipat *atopik*. Bahan-bahan nang maulah *hipersénsitivitas'' itu disambat alérgén.

Riman pungkalanya iya marga pruduksi antibodi bajanis IgE.

## Jujuhutan

## Tautan luar
*  "Kenali Alergi Kulit pada Anak"
Masigit Rao Rao

**Masigit Rao Rao** atawa **Masigit Raya Rao Rao** adalah salah sabuting masigit panuwastu di Indunisia nang baandak di Nagari Rao Rao, Kacamatan Sungai Tarab, Kabupatin Tanah Datar, Sumatera Barat. Masigit ba-arsitéktur Minangkabau wan Pérsia ngini bamula didiriakan pada tahun 1908 lawan hatap babahan ijuk sabalum kayaannya diganti manjadi sing.

Tumatan badirinya, masigit ngini suah ma-alami rakai nang mayu baarti lantaran lindu basar, nangkaya di tahun 1926 wan kayaan 2009. Tagal tumatan didiriakan, masigit ngini baluman suah dipugar sacara baganalan. Pambaikan nang suah digawiakan wastu barupa palurusan manara nang hiring pada tahun 1975 wan panggantian sabarataan karamik usang lawan nang wastur di pintangan tahun 1990-an.

Di masa ngini, salain diguna'akan gasan kagiatan ibadah umat Islam, masigit nang baisi sabuting lantai ngini diguna'akan jua sabagai sarana pandidikan agama. Sabalumnya, masigit ngini sawat dijadiakan jua wadah panyusunan taktik parjuangan mahadapi panjajahan Walanda.

## Rujukan
Masigit Bingkudu

**Masigit Bingkudu** (bahanu dilafalkan atawa ditulis **Masigit Bengkudu** wan disambat jua lawan **Masigit Jamik Bingkudu**) adalah salah sabuting masigit panuhanya di Indunisia nang baandak di Jorong Bingkudu, Nagari Canduang Koto Laweh, Kacamatan Canduang, Kabupatin Agam, Sumatera Barat. Masigit lawan arsitéktur khas Minangkabau ngini didiriakan ulih Kaum Padri di tangah amuk perang Padri pada tahun 1823. Sawayah hanyar didiriakan, bangunan masigit ngini baulah matan bahan kayu, baik lantai, tihang, sahingga tawing masigit.

Di masa ngini, salain diguna'akan gasan kagiatan ibadah umat Islam wan wadah pandidikan agama gasan palajar, Masigit Bingkudu gin diguna'akan sabagai kantur pusat *Tim Koordinasi Pemberantasan Kemiskinan Jorong Bingkudu*. Bahkan jauh sabalumnya, hudah ditatapakan ulih pamarintah Kabupatin Agam sabagai cagar budaya pada tahun 1989, makanya pada tahun 1991, masigit ngini mulai maalami pamugaran sacara baganalan.

## Rujukan
Masigit Nurul Iman

**Masigit Nurul Iman** adalah masigit nang baandak di pataluan Jalan Imam Bonjol wan Jalan Muhammad Thamrin, Kuta Padang, Sumatera Barat, Indunisia. Masigit ngini marupakan salah sabuting masigit pangganalnya di Kuta Padang.

Masigit Nurul Iman bamula didiriakan pada tahun 1958. Laduman bum parak marakaiakan masigit ngini wayah tahun 1976. Maingat kundisi bangunan nang hudah kada layak marga laduman bom nangitu tadih, masigit ngini mulai dibabak gasan dibangun pulang rahatan 2004. Lawan didukung APBD, wayah 2007 pambangunan  Masigit Nurul Iman kawa dituntungakan. Tagal marga lindu ganal di Sumatera Barat wayah 2009, Masigit Nurul Iman rakai pulang.

Di masa ngini, salain dipakai gasan kagiatan ibadah umat Islam wan wadah pandidikan agama gasan palajar, Masigit Nurul Iman dipakai juwa sawagai kantur gasan sakratariat Badan Amil Zakat Daerah (Bazda) Kuta Padang.

## Jujuhutan
Masigit Pusaka Banua Lawas

**Masigit Pusaka Banua Lawas** adalah salah asa masigit nang panuhanya di Paropinsi Kalimantan Salatan, Indunisia nang andakannya di kampung Banua Lawas, kacamatan Banua Lawas, Kabupatin Tabalong. Masigit ngini gin rancak disambat **Masjid Pasar Arba** marga pada hari arba, nang bailang/bajiarah ka sini labih banyak daripada hari nang lain.

Masigit ngini dibangun tahun 1625 masihi nang digagas ulih Khatib Dayan wan dangsanaknya Sultan Abdurrahman (matan Kasultanan Banjar nang bapusat di Kuin). Khatib Dayan digani'i tukuh-tukuh masyarakat Dayak, jua Datu Ranggana, Datu Kartamina, Datu Saripanji, Langlang Buana, Taruntung Manau, Timba Sagara, Layar Sampit, Pambalah Batung dan Garuntung Waluh.

Di hambin muka masigit, ada dua tajau (wadah tampungan banyu nang bahari diguna'akan urang Dayak hagan mamandiakan anak nang hanyar lahir). Walau disangat matahari, tagal dua tajau nang usianya mancapai 400 tahun nintu kada ba-ubah warnanya.

Para pajiarah ka sana kada lupa mambawa bulik banyu dalam tajau nintu marga diyakini warga baisi barakat hagan diguna'akan mambasuh muha atawa dikinum. Kabanyakan buhannya datang ka masigit pada hari arba marga pasnya hari pasar di Banua Lawas. Buhannya manyawatakan diri jiarah, salain hagan baibadah antara lain sumbahyang sunat tahiyatul masjid wan mambaca surah Ya Sin, jua ada nang mangaku mambayar nazar, marga harapannya takabul.

Di higa masigit tahaga alkah warga tumatan bahari wan salah asa nang lain pada nang lain adalah bangunan (kubah) nang marupakan makam pajuang Banjar bangaran Penghulu Rasyid.

## Bangunan
Masigit ngini sacara aristektural melihatakan masigit tuha. Kelihatan di struktur atapnya tumpang beluncup lancip nangkaya piramida wan berkonstruksi panggung. Puncak atap dihiasi lawan hiasan kemuncak atawa pataka (mustaka). Asalnya masigit ngini berkonstruksi panggung, badiri di atas tungkat-tungkat kayu ulin nang makin kuat mun terandam banyu. Bangunan utamanya, ada tangga putar nang diulah sederhana matan bahan kayu balau lawan trap tangga 12 buting wan memutari salah sebuting tihang utama hinggan atas.

Ruang utama ada 4 buting tihang utama (soko guru) jadi penyangga atap utama wan bangunan induk masigit. 12 tihang penyangga (sokorawa) atap kedua, wan 12 tihang pengikat dinding-dinding masigit nang diulah matan kayu ulin atawa wasi (*Eusideroxylon Zwager).* Ruang induk masigit ngini sedikit aja bisi unsur-unsur hiasan (ornamen).

## Sumbar
Masigit Raya Teluk Bayur

**Masigit Raya Teluk Bayur** atawa dikanal jua sabagai **Surau Ateh** adalah salah sabuting masigit panuwastu di Indunisia nang baandak di kawasan bandar Teluk Bayur, Kacamatan Padang Salatan, Kuta Padang, Sumatera Barat. Walau masigit nang sabalumnya wastu barupa surau ngini tacatat hudah badiri tumatan tahun 1600, tagal bangunan nang badiri di andakan masa ngini wastur baandak pada masa panjajahan Walanda.

Di masa ngini, salain digunaakan gasan kagiatan ibadah umat Islam, masigit nang baisi sabuting lantai ngini digunaakan jua sabagai wadah pandidikan agama wan pesantren kilat gasan palajar.

## Sajarah
Manurut Abdul Baqir Zein dalam bukunya nang bajudul *Masigit-masigit Bersejarah di Indonesia*, masigit ngini hudah badiri tumatan tahun 1600 tagal magunai barupa surau nang andakannya kada di andakan masigit ngini badiri damini. Surau nangitu didiriakan ulih saurang saudagar matan Arab bangaran Abdullah, nang dikatahui wafat marga dibunuh limbah taumpat dalam parlawanan kapada Kompeni nang pacang manguasai kawasan Teluk Bayur pada tahun 1696.

Masigit nang badiri masa ngini didiriakan manyusul dilakukannya palumbahan kawasan Teluk Bayur manjadi bandar ulih pamarintah Hindia-Walanda pada tahun 1888. Di wayah itu, sabarataan kagiatan pardagangan wan transportasi laut balangsung di bandar itu, tamasuk pambarangkatan bubuhan calun haji nang pacang manunaikan ibadah haji limbah sabalumnya maumpati kagiatan manasik di Masigit Raya Ganting. Marga andakannya nang baparakan lawan bandar Teluk Bayur, masigit ngini, nang di wayah itu jua magunai barupa surau, manjadi labih rami matan biasanya sawayah musim haji marga dipadati banyak urang nang pacang malapasakan bubuhan calun haji.

Di panambaiannya, bantuk masigit ngini diulah sadarhana, lawan tawing babahan kayu bahatap daun pua. Pada tahun 1911, hagan panambayannya digawiakan pamugaran, salah sabutingnya panggantian tawing lawan batu karang manggunaakan semen nang didatangkan matan pabrik semen di kawasan Indarung.

## Sumbar
*
Muhammad Mursi

**** (lahir August 1951) ialah Prisidin Masir nang hanyar, manggantiakan Hosni Mubarak nang mundur pada tanggal 11 Februari 2011.
Patampuran Shiffin

**Patampuran Shiffin** (Arab وقعة صفين ) (Mai-Juli 657 Masihi) tajadi samasa jaman fitnah ganal atawa parang badangsanakan panambayan urang Islam lawan patampuran utama tajadi matan tanggal 26-28 Juli. Patampuran ngini tajadi di antara dua kubu yaitu, Muawiyah bin Abu Sufyan wan Ali bin Abi Talib di tabing Sungai Furat nang damini baandak di Suriah (Syam) pada 1 Shafar tahun 37 Hijriah.
Masigit Keramat Pelajau

**Masigit Keramat Pelajau** adalah salah satu masigit panuhanya di Paropinsi Kalimantan Salatan, Indunisia. Masigit nang ba'andak di disa Palajau, kacamatan Pandawan, Kabupatin Hulu Sungai Tangah naya dikalula masyarakat sacara swadaya wan baisi lumbah 400 mitir parsagi. Masigit ngini marupakan bukti tumatan parjuangan malawan panjajah Walanda pada jaman bahari khususnya di Kalimantan Salatan. Kabaradaan masigit ngini mantuk ba'arti hagan masyarakat Pelajau nang taat baibadah wan agamis. Salain manjadi wadah ibadah mahdhoh, jua manjadi pusat barkambangnya paradaban/tamadun umat Islam di Barabai, umumnya di Kalsel.

Andakan masigit naya barada di disa Pelajau Kacamatan Pandawan nang bajarak kurang labih 3 km hingga 5 km ka ampah barat laut matan Kuta Barabai, indung banua Kabupatin Hulu Sungai Tangah.

## Sajarah
Panulis buku "*Sejarah Mesjid Keramat Pelajau Barabai*" Meldy Muzada Elfa, maungkaiakan sajarah badirinya Masigit Keramat dimulai matan hudah dikanalnya Kampung Pelajau nang baisi sungai tumatan abad ka-13 Masihi nang mulanya sungai nintu bangaran Palayarum.

Palayarum, sabuting ngaran nang dibibit matan sungai di pagunungan Meratus. Tagal kabaradaan sungai Palayarum damini hudah mati wan ditumbuhi ulih puhun-puhun rumbia. Padahal sabalumnya banyu mangalir matan pagunungan Meratus malalui sungai Batang Alai, sungai Palayarum naya manjulur ka sungai Buluh sampai ka Nagara wan tarus ka Banjarmasin nang marupakan pusat matan Karajaan Banjar.

Di sabuting banua di pagunungan Meratus nang badapatan lawan dataran randah naya, tahaga pusat kadiaman panduduk nang panuhanya di Kalimantan Salatan. Mamanjang matan utara ka selatan yaitu Muhara Tabaluung, Kalua sampai pada Amuntai atawa nang labih dikanal lawan Negara Daha. Sungay Alai Birayang lawan ranting sungai-sungainya nangkaya Sungai Kambat wan Sungai Palayarum nang samagin mangalami pandangkalan marga érosi.

Sungay Palayarum bahari marupakan satu-satunya urat nadi pahubungan nang kawa dilayari ulih para padagang. Sambil badakwah manyiarakan agama Islam, di pinggir sungai yaitu di wadah nang disambat Pelajau tumbuh sabatang puhun kayu ganal nang rimbun. Di bawah puhun tuha nintu dibangun wadah paristirahatan nang sangat sadarhana, dan puhun kayu itu dudinya dingarani Pelajau.

## Tradisi
Saban tahun, utamanya wayah hari raya Idul Fitri wan Idul Adha, di masigit tahaga sabuting tradisi bangaran "*Batumbang*". Parusis batumbang antara lain mambawa bayi nang hudah ba-umur tumatan lahir hingga kurang labih satu tahun ka masigit, kaum ramaja ma-angkat si bayi dan dudinya manjajakakan kaki si bayi itu ka atas tangga mimbar wadah Khatib bakhutbah.

Limbah nintu si bayi dibulikakan ka kuitannya disambung acara mahamburakan duit ricih hagan diparabutakan kakanakan nang ada, dilanjutakan acara shalat wan do'a nang dipimpin ulih kaum masigit nang diiringi wan diamini kaluarga si bayi wan urang-urang sakitar nang ma-umpati kagiatan naya.

Pahabisan, mambagiakan waday apam ka masing-masing hadirin hagan dimakan baimbai lawan harapan kiranya rahmat wan barakat matan Allah SWT sanantiasa tacurah.

## Sumbar
Vung Tau

**Vung Tau** (bahari bangaran **Vun Tau**) ialah sabuah kuta di Vietnam. Luas kuta ini sakira 140 km² wan bapanduduk sabanyak 342.864 jiwa (2010).
بهسا زازا

**بهسا زازا** ادالا سبوا بهسا ایند اروڤا نانـݢ د توراکان اولیح اورانݢ **زازا**  دن براسال متان تورکي.

 

## Tautan luar
*  Roşan Lezgîn, "Among Social Kurdish Groups – General Glance at Zazas", zazaki.net

## رفرنسي/دجهوت متان
Masigit Jami Banjarmasin

**Masigit Jami' Banjarmasin** atawa dikanal jua sabagai **Masigit Jami' Sungai Jingah** adalah sabuting masigit basajarah di Kuta Banjarmasin, Kalimantan Salatan.
Masigit ba-arsitéktur Banjar wan Hinida Walanda ngini diulah lawan bahan dasar kayu ulin wan dibangun pada tahun 1777. Walau tamasuk di lingkungan Kalurahan Antasan Kecil Timur, masigit nang bangunan tabuat matan ulin ngini rancak ditahui urang sabagai Masigit Jami Sungai Jingah. Bahari, masigit ngini baandak di pinggir Sungai Martapura. Waktu tahun 1934, masigit ngini dipindah ka Jalan Masjid kalurahan Antasan Kecil Timur, Kuta Banjarmasin sampai wayahini.

## Sumbar
Kuda Gipang

**Kuda Gipang** adalah seni baigal nang menampilakan sakumpulan parajurit nang lagi manunggang kuda. Kuda nang dipakai dalam kuda gipang ini diulah matan paring nang diayam, ditatak, wan dicat sampai bantuknya mirip lawan kuda. Lamun gasan partunjukan, biasanya buhan panari baigal haja. Tagal ada jua partunjukan di mana ada atraksi panarinya kasurupan, taguh ditimpas, wan makan kaca.
Djantera Kawi

**Djantera Kawi** () yatu ahli bahasa wan sastra Banjar, Kalimantan Salatan. Sidin suah jadi Dekan Fakultas Keguruan dan Ilmu Pendidikan (FKIP) Universitas Lambung Mangkurat, Banjarmasin. 

Sidin jua nang manukangi matan pamulaan Balai Bahasa Banjarmasin (di Banjarbaru). Buku nang sidin tulis bapuluh-puluh, gasan bubuhan mahasiswa balajar sastra Banjar. Lain pada di Lembaga Budaya Banjar (LBB) Kalimantan Selatan, sidin jadi puhun gawi jua di Dewan Kesenian Kalimantan Selatan (DKKS) wan Lembaga Adat dan Kesultanan Banjar Kalimantan Selatan (LAKBKS). Gasan mahargai sidin, Kasultanan Banjar mambari sidin galar *Datu Cendekia Hikmadiraja*. 

Sidin habis umur (71 tahun) di rumah sidin saurang, Jalan Sutoyo S., Kompleks Pondok Indah Numur 7, Taluk Dalam, Banjarmasin, 30 Siptimbir 2012.

## Jujuhutan

## Tautan luar
* Books Google: Djantera Kawi
* Fortopolio Dosen FKIP Unlam: Djantera Kawi
Curitiba

]

**Curitiba** adalah sabuting kuta di Brasil, indung banua Paraná. Kuta ini jua adalah komune pangganalnya ka-8 di nagara ini - kuta tabasar Salatan Brasil -, lawan populasi 1.800.000 urang.

### Raraitan luar

* http://www.curitiba.pr.gov.br 
* http://www.curitiba-brazil.com
Tirik

Lagu tirik atawa lagu pandahan adalah salah satu matan talu macam lagu pantun Musik Panting, musik tradisional suku Banjar di Kalimantan Salatan, Indonesia.

Tirik adalah lagu-lagu gembira. Kata ta'akhir satiap bait ngitu jadi kata awal di bait nang salanjutnya, sambung manyambung (baturai).

Pilosopi lagu tirik ngini yitu lagu wayah petani "ba'irik" wayah mangatam padi sahibar ba'ahuy.

Lagu ngini bakambang di dairah daratan nang jadi wadah gasan bahuma nang kaya di Desa Pandahan (Kabupatin Tapin) makanya dikanal jua lawan Japin Pandahan atawa Lagu Pandahan.

Cuntuh lagu Tirik nang takanal kaya PARIS BARANTAI wan AMPAR AMPAR PISANG.

## Referensi
1. Youtube - Tirik. *Tirik - TIRIK LALAN - Lagu Tradisional Suku BANJAR - Musik Panting Kalimantan Selatan*. Diakses pada 3 November 2012.
Andui

**Andui** adalah sabuting rungga, rungga organ ba-utut nang mamumpa darah malalu'i pambuluh darah ulih kuntraksi ba'irama nang baulang-ulang. Istilah ***kardiak*** ba'arti **bahubungan lawan andui**, matan kata Yunani *cardia* gasan **andui**. Andui adalah salah asa bagian manusia nang baparan dalam sistim pa-idaran darah.
Muha

**Muha** adalah hagian muka matan kapala, pada manusia maliputi wilayah matan dahi hingga dagu, tamasuk rambut, dahi, alis, mata, hidung, pipi, muntung, bibir, gigi, kulit, wan dagu. Muha tautama diguna'akan hagan éksprési muha, panampilan, sarta idéntitas. kadada satu muha pun nang sarupa mutlak, bahkan pada manusia kambar sakalipun.
Pipi

**Pipi** adalah dairah badaging pada muha di bawah mata wan di antara hidung wan talinga kiwa atawa kanan. Pipi mambantuk tawing lateral pada muntung manusia wan manjapai tulang pipi di bawah mata. Pada binatang, tanda pada dairah pipi, tautama pas di bawah mata kawa bafungsi sabagai pambida panting antara babagai spésiés.
Hidung

Sacara anatumi, **hidung** adalah pamajuan pada vértébrata nang mangandung nostril, nang manyaring udara hagan pahinakan. Hidung sabagai suatu istilah, kawa jua diguna'akan hagan manunjukakan hujung sasuatu, nangkaya hidung pada pasawat tarabang.

## Rujukan

## Tautan luar
*  WebMD: The Sinuses and The Nose
*  From the Nose to the Eustachian Tube: Information, videos, tips for diving 
*  Your Nose: The Guardian Of Your Lungs 
*  Asian Noses - discusses the differences in Asian noses
Dagu

**Dagu** adalah hagian paling bawah matan muha pada anatumi manusia. Dagu tabantuk matan hagian bawah mandibula. Babarapa urang limbahanu baisi balahan dagu nang marupakan suatu ciri turunan résésif.
Dahi

Dalam anatumi manusia, **dahi** atawa **jidat**, adalah hagian batulang pada kapala di atas mata. Manusia modérn baisi dahi vértikal, nang pahabisnya pada garis rambut di mana kapala mulai mandatar. Utut dahi antara lain adalah frontalis, nang manggarakakan wan makontraksiakan tampurung dahi. Stéréotipe populér ma-anggap kalu dahi nang lumbah mananda'akan inteléktualitas nang tinggi, walau pun hal ngini sabujurnya adalah mitos haja.

Dahi diguna'akan sabagai wadah hiasan dan simbolisma kaagamaan pada banyak budaya. Di India, bibinian rancak mahiasi dahinya lawan *bindis*. Pada Arba Habuk, pandita Katolik Roma mambarakati para pangikutnya dlawan manandai dahi buhannya lawan habuk babantuk salib.
Kapala

Dalam anatumi, **kapala** adalah hagian rostral (manurut istilah lukasi anatumi) nang biasanya tadiri matan utak, mata, talinga, hidung, wan muntung (nang kasamunyaannya manggani'i babagai fungsi sénsor nangkaya palihatan, pandangaran, panciuman, wan pancacapan). Babarapa binatang nang sangat sadarhana kada baisi kapala, tagal binatang nang babantuk simétris bilateral umumnya baisi kapala.
Dada

**Dada** adalah hagian anatumi pada manusia wan binatang. Pada hominidae, tamasuk manusia, dada adalah hagian awak antara gulu wan parut. Urgan-urgan internal dada antara lain utut, arteri wan véna, tulang, dll. Isi dada sapalih ganal dilindungi wan didukung ulih tulang rusuk, tulang balakang, wan tulang bahu. Pada manusia, hagian dada nang talindungi ulih tulang rusuk disambat lawan istilah toraks. Khusus hagan babinian, pada hagian dadanya tumbuh payudara.
Talinga

**Talinga** marupakan sabuting organ nang mampu manganal suara & jua banyak baparan dalam kasaimbangan wan pusisi awak. Talinga pada binatang vértébrata baisi dasar nang sama matan iwak lacit manusia, lawan babarapa variasi sasuai lawan fungsi wan spésiés.

Saban vértébrata baisi sapasang talinga, satu sama lainnya ba-andak simétris pada hagian nang balawanan di kapala, hagan manjaga kasaimbangan wan lokalisasi suara.

Suara adalah bantuk tanaga nang bagarak maliwati udara, banyu, atawa banda lainnya, dalam sabuting galumbang. Walaupun talinga nang mandétéksi suara, fungsi panganalan wan interprétasi dilakuakan di utak wan sistim saraf pusat. Rangsangan suara disampaiakan ka utak malalui saraf nang manyambungakan talinga wan utak (nervus vestibulokoklearis).

## Tautan luar
*  Protein behind hearing
*  Effect of sound waves (Flash animation)
*  3D Ear page
Abdomén

**Abdomén** adalah istilah nang diguna'akan hagan manyambat hagian matan awak nang barada di antara thorax atawa dada wan pelvis di binatang mamalia wan vértébrata lainnya. Pada arthropoda, abdomén adalah hagian paling posterior awak, nang barada di balakang thorax atawa cephalothorax (sefalotoraks).. Dalam bahasa Indunisia umum, rancak jua disambat lawan *parut*. Hagian nang ditukupi atawa dilingkupi ulih abdomén disambat cavitas abdominalis atawa rungga parut.

## Sumbar
Katiak

**Katiak** atawa dalam bahasa Latin disambat *axilla* adalah dairah lipatan awak manusia nang mahubungakan langan atas lawan bahu. Katiak dikanal sabagai salah satu hagian awak nang sénsitif wayah digalitik wan sabagai salah satu hagian awak nang agak tasungkup.

Sacara anatumis, katiak dibabat pada hagian antérior ulih utut pectoralis major wan utut pectoralis minor, wan hagian posterior ulih utut subscapularis wan tulang balikat. Limbah nintu di hagian médialnya ulih utut serratus anterior sarta hagian lateral ulih utut coracobrachialis wan hagian caput brevis matan utut biceps brachii.

Rambut katiak salalu tumbuh di katiak, baik pada lalakian maupun bibinian. Patumbuhan rambut ngini dimulai pada wayah masa pubertas. Biasanya pada bibinian, rambut itu dilarap lawan alasan éstétika. Lalakian biasanya tatap mambiarakan rambut itu tumbuh wan wastu dilarap amunnya hudah mantuk labat. Tagal, damini banyak lalakian nang jua malarap rambut katiaknya hagan manjaga popularitasnya sabagai saurang modél atawa saurang atlit, wan lain sabagainya.

Para ilmuwan mandapatakan amun kulimbit di hagian katiak manusia marupakan wadah pangatujunya hagan baktéri. Dalam panampang kulit saluas asa inci parsagi, di katiak kawa tahaga 516.000 baktéri.
Langan

Dalam anatumi, **langan** adalah salah asa matan angguta awak atas binatang babatis dua. Istilah ngini kawa diguna'akan sacara analugi lawan struktur lain, nangkaya asa matan pasangan angguta awak atas binatang babatis ampat, atawa langan gurita.

Pada primata, langan sangat baadaptasi baik hagan mamanjat atawa gawian tarampil lainnya. Pasandian pada bahu ma-ijinakan langan uhagan bagarak dalam bidang malingkar nang lumbah, pahadangan adanya dua tulang langan muka nang kaw ma-ulai satu sama lainnya ma-ijinakan janis garakan tambahan lain.

## Tautan luar
*  Neuro-controlled bionic arm .
*  Arm fractures